**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL GATVIŲ**

2021 m. kovo 16 d. Nr. 34-696

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 27 punktu, 16 straipsnio 2 dalies 34 punktu, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, Lazdijų rajono savivaldybės taryba nusprendžia:

1. Suteikti Lazdijų rajono savivaldybės Seirijų seniūnijos Miesto Kolonijos kaimo gatvei Vytauto gatvės pavadinimą pagal 1 priedą.

2. Pakeisti Lazdijų rajono savivaldybės gyvenamųjų vietovių gatvių geografines charakteristikas:

2.1. Seirijų seniūnijos Seirijų miestelio Vytauto gatvės – pagal 2 priedą;

2.2. Seirijų seniūnijos Miesto Kolonijos kaimo Kalnų gatvės – pagal 3 priedą;

2.3. Seirijų seniūnijos Miesto Kolonijos kaimo Laukų gatvės – pagal 4 priedą;

2.3. Seirijų seniūnijos Miesto Kolonijos kaimo Liepų gatvės – pagal 5 priedą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės merė Ausma Miškinienė

Andrius Milkus, tel. 8 613 99 573

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL GATVIŲ“ PROJEKTO**

**AIŠKINAMASIS RAŠTAS**

2021-03-09

Lazdijų rajono savivaldybės tarybos sprendimo projektas ,,Dėl gatvių” parengtas vadovaujantis Lietuvos Respublikos vietos savivaldos įstatymo 6 straipsnio 27 punktu, 16 straipsnio 2 dalies 34 punktu, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“.

Šiuo tarybos sprendimo projektu numatoma suteikti Lazdijų rajono savivaldybės Seirijų seniūnijos Miesto Kolonijos kaimo gatvei Vytauto gatvės pavadinimą.

Lazdijų rajono savivaldybės administracijos Architektūros ir aplinkosaugos skyrius gavo vietos gyventojų prašymą dėl adreso suteikimo jiems nuosavybės teise priklausančiam žemės sklypui, esančiam Miesto Kolonijos k, Seirijų sen., Lazdijų r. sav. Adresą suteikiamam sklypui reikia priskirti prie tame kaime įregistruotų gatvių, t. y. Kalnų gatvės, Laukų gatvės, Leipalingio gatvės, Liepų gatvės, Naujosios gatvės, Paukščių gatvės ir Sagavo gatvės. Šiuo atveju į minėtąjį žemės sklypą patenkama ne per įregistruotas Miesto Kolonijos kaimo gatves, o per Vytauto gatvę, esančią Seirijų mstl., Seirijų sen., Lazdijų r. sav. Todėl teisės aktų nustatyta tvarka bus formuojama nauja Miesto Kolonijos kaimo gatvė, kurios pavadinimas sutaps su tokiu pačiu Seirijų miestelio gatvės pavadinimu, t. y. Vytauto gatvė.

Taip pat šiuo tarybos sprendimu numatoma pakeisti Lazdijų rajono savivaldybės Seirijų seniūnijos Seirijų miestelio Vytauto gatvės bei Miesto Kolonijos kaimo Kalnų gatvės, Laukų gatvės, Liepų gatvės geografines charakteristikas. Gatvių geografinės charakteristikos keičiamos atsižvelgus į VĮ Registrų centro pateiktas pastabas – gatvių ribos bus pritemptos prie kaimo ribų.

Parengtas sprendimo projektas neprieštarauja galiojantiems teisės aktams.

Priėmus šį sprendimo projektą, neigiamų pasekmių nenumatoma.

Sprendimo projektą parengė Lazdijų rajono savivaldybės administracijos Architektūros ir teritorijų planavimo skyriaus vyr. specialistas Andrius Milkus.

Architektūros ir teritorijų planavimo skyriaus vyr. specialistas Andrius Milkus